CELEX: 
Language: el
Date: 2020-01-20 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ σχετικά με την ευρωπαϊκή βάση δεδομένων σκαφών

ΕΥΡΩΠΑΪΚΗ
                  ΕΠΙΤΡΟΠΗ
                                         Βρυξέλλες, 20.1.2020
                                         C(2020) 255 final
   ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                             της 20.1.2020
           σχετικά με την ευρωπαϊκή βάση δεδομένων σκαφών
EL                                                            EL
 ---pagebreak---                                       ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Τα σκάφη εσωτερικής ναυσιπλοΐας που λειτουργούν στις ευρωπαϊκές εσωτερικές πλωτές
   οδούς πρέπει να πληρούν διάφορες απαιτήσεις ως προς την ασφάλεια, τις διοικητικές
   διατάξεις και τις διατάξεις που αφορούν το πλήρωμα.
   Για να διασφαλίζεται ασφαλής λειτουργία τα σκάφη πρέπει να διαθέτουν πιστοποιητικό
   εσωτερικής ναυσιπλοΐας που έχει εκδοθεί σύμφωνα με την οδηγία (ΕΕ) 2016/16291 από
   αρμόδια αρχή. Το πιστοποιητικό περιέχει δεδομένα για την ταυτοποίηση του σκάφους (όνομα
   του σκάφους, τύπος του σκάφους, διαστάσεις του σκάφους κ.λπ.). Ένα από τα σημαντικότερα
   δεδομένα του σκάφους είναι ο ενιαίος ευρωπαϊκός αριθμός ταυτοποίησης σκάφους (European
   Vessel Identification Number/ΕΝΙ). Σε κάθε σκάφος αποδίδεται ένας μόνον ΕΝΙ. Ο ENI
   εκδίδεται άπαξ και παραμένει αμετάβλητος καθ’ όλη τη διάρκεια του βίου του σκάφους.
   Η ευρωπαϊκή βάση δεδομένων σκαφών (European Hull Database/EHDB) είναι βάση
   δεδομένων της Ευρωπαϊκής Επιτροπής στην οποία καταχωρίζονται τα δεδομένα των σκαφών
   που λειτουργούν στις ευρωπαϊκές εσωτερικές πλωτές οδούς. Η EHDB χρησιμοποιείται για να
   ελέγχεται το ιστορικό των εκκρεμών αιτήσεων πιστοποιητικών, καθώς και οι πληροφορίες
   για πιστοποιητικά που έχουν ήδη χορηγηθεί σε σκάφος. Η EHDB χρησιμοποιείται για να
   υποστηρίζεται η εύρυθμη λειτουργία των υπηρεσιών πληροφοριών εσωτερικής ναυσιπλοΐας
   (ΥΠΕΝ) σύμφωνα με την οδηγία 2005/44/ΕΚ2.
   Στην οδηγία (ΕΕ) 2016/1629 καθορίζονται γενικές διατάξεις σχετικά με την EHDB, όπως, για
   παράδειγμα, ότι τα κράτη μέλη καταχωρίζουν τα δεδομένα ταυτοποίησης και περιγραφής των
   σκαφών (χωρίς να διευκρινίζεται ποια δεδομένα).
   Για να διευκρινιστούν περαιτέρω οι διατάξεις σχετικά με την EHDB, ανατίθεται στην
   Ευρωπαϊκή Επιτροπή η εξουσία να εκδίδει κατ’ εξουσιοδότηση πράξεις για τον καθορισμό
   των στοιχείων της βάσης δεδομένων (π.χ. κατάλογος των δεδομένων ταυτοποίησης και
   περιγραφής των σκαφών).
   Η EHDB δημιουργήθηκε για πρώτη φορά το 2009 στο πλαίσιο της πλατφόρμας PLATINA
   (Πλατφόρμα για την εφαρμογή του προγράμματος δράσης NAIADES3) και τελούσε υπό τη
   διαχείριση αναδόχου για λογαριασμό της Ευρωπαϊκής Επιτροπής. Το έργο εξυπηρέτησε
   πιλοτικά τις εθνικές διαδικασίες πιστοποίησης σκαφών και την ΥΠΕΝ, συνδέοντάς τις και
   καθιστώντας εφικτή την ανταλλαγή πληροφοριών.
   Στην οδηγία 2013/49/ΕΕ της Επιτροπής4 για την τροποποίηση του παραρτήματος II της
   οδηγίας 2006/87/ΕΚ του Ευρωπαϊκού Κοινοβουλίου και του Συμβουλίου σχετικά με τη
   θέσπιση τεχνικών προδιαγραφών για τα πλοία εσωτερικής ναυσιπλοΐας καθορίζονται οι
   1
          Οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου
          2016, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας, την
          τροποποίηση της οδηγίας 2009/100/ΕΚ και την κατάργηση της οδηγίας 2006/87/ΕΚ, ΕΕ L 252 της
          16.9.2016, σ. 118-176.
   2
          Οδηγία 2005/44/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005,
          σχετικά με τις εναρμονισμένες υπηρεσίες πληροφοριών εσωτερικής ναυσιπλοΐας (ΥΠΕΝ) στις
          εσωτερικές πλωτές οδούς της Κοινότητας, ΕΕ L 255 της 30.9.2005, σ. 152-159.
   3
          Ανακοίνωση της Επιτροπής - Πρώτη έκθεση προόδου σχετικά με την εφαρμογή του προγράμματος
          δράσης NAIADES για την προώθηση της εσωτερικής ναυσιπλοΐας /* COM/2007/0770 final */
   4
          Οδηγία 2013/49/ΕΕ της Επιτροπής, της 11ης Οκτωβρίου 2013, για την τροποποίηση του παραρτήματος
          II της οδηγίας 2006/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση
          τεχνικών προδιαγραφών για τα πλοία εσωτερικής ναυσιπλοΐας, ΕΕ L 272 της 12.10.2013, σ. 41-43.
EL                                                   1                                                   EL
 ---pagebreak---    πρώτες νομικές διατάξεις για την EHDB με βάση τις οποίες τα κράτη μέλη απαιτείται να
   καταχωρίζουν στη βάση δεδομένων τα δεδομένα ταυτοποίησης σκάφους.
   Στις 15 Μαρτίου 2016 η EHDB μεταφέρθηκε στα κέντρα μηχανοργάνωσης της Ευρωπαϊκής
   Επιτροπής στο Λουξεμβούργο. Διασφαλίζεται ότι η Ευρωπαϊκή Επιτροπή τηρεί τις
   υποχρεώσεις προστασίας δεδομένων που προβλέπονται στον κανονισμό (ΕΕ) 2018/17255.
   Στον προτεινόμενο κατ’ εξουσιοδότηση κανονισμό προβλέπεται η βάση για την προσαρμογή
   της υφιστάμενης EHDB στις διατάξεις που προβλέπονται στην οδηγία (ΕΕ) 2016/1629.
   Ο παρών κατ’ εξουσιοδότηση κανονισμός είναι σύμφωνος με το άρθρο 19 παράγραφος 7 της
   οδηγίας (ΕΕ) 2016/1629 δυνάμει του οποίου ανατίθεται στην Επιτροπή η εξουσία να εκδίδει
   κατ’ εξουσιοδότηση πράξεις, στις οποίες καθορίζονται περαιτέρω τα δεδομένα προς
   καταχώριση στη βάση δεδομένων, οι επιτρεπόμενοι τύποι πρόσβασης και οι οδηγίες σχετικά
   με τη χρήση και τη λειτουργία της βάσης δεδομένων.
   2.       ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Σύμφωνα με το άρθρο 32 της οδηγίας (ΕΕ) 2016/1629, πριν από την έκδοση
   κατ’ εξουσιοδότηση πράξης, η Επιτροπή συμβουλεύεται εμπειρογνώμονες που ορίζουν τα
   κράτη μέλη σύμφωνα με τις αρχές της διοργανικής συμφωνίας της 13ης Απριλίου 2016 για τη
   βελτίωση του νομοθετικού έργου.
   Το περιεχόμενο της EHDB συζητήθηκε στο πλαίσιο της CESNI6 κατά τη διάρκεια ad hoc
   συνεδρίασης της CESNI στις 28 Νοεμβρίου 2017. Στην εν λόγω συνεδρίαση τα κράτη μέλη
   καθόρισαν τον κατάλογο απαραίτητων δεδομένων των σκαφών που θα πρέπει να
   συλλέγονται στην EHDB.
   Το σχέδιο της κατ’ εξουσιοδότηση πράξης υποβλήθηκε στις 24 Μαΐου 2018 στη συνεδρίαση
   της ομάδας εμπειρογνωμόνων της Επιτροπής για τις τεχνικές προδιαγραφές για τα σκάφη
   εσωτερικής ναυσιπλοΐας. Η ομάδα εμπειρογνωμόνων υποστήριξε το σχέδιο
   κατ’ εξουσιοδότηση πράξης που εκπόνησε η Επιτροπή. Οι εμπειρογνώμονες υπέβαλαν επίσης
   σχόλια και παρατηρήσεις επί του σχεδίου. Όλες οι παρατηρήσεις περιλήφθηκαν στο σχέδιο
   της κατ’ εξουσιοδότηση πράξης.
   Επιπλέον, στο διάστημα από τις 26 Αυγούστου έως τις 23 Σεπτεμβρίου 2019, στο πλαίσιο του
   μηχανισμού ανατροφοδότησης για τη βελτίωση της νομοθεσίας, συγκεντρώθηκαν οι
   παρατηρήσεις των ενδιαφερόμενων μερών επί του σχεδίου του κατ’ εξουσιοδότηση
   κανονισμού. Συνολικά ελήφθησαν πέντε παρατηρήσεις. Μία παρατήρηση υποβλήθηκε από
   πολίτη και τέσσερις παρατηρήσεις υποβλήθηκαν από μέλη της ομάδας εμπειρογνωμόνων της
   Επιτροπής για τις τεχνικές προδιαγραφές για τα σκάφη εσωτερικής ναυσιπλοΐας, της οποίας
   ζητήθηκε επίσης η γνώμη παράλληλα με τη διαδικτυακή δημόσια διαβούλευση. Οι
   παρατηρήσεις που ελήφθησαν, και ιδίως τα αιτήματα για διευκρινίσεις, ενσωματώθηκαν, στο
   μέτρο του δυνατού, στο τελικό σχέδιο.
   5
          Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου
          2018, για την προστασία των φυσικών προσώπων έναντι της επεξεργασίας δεδομένων προσωπικού
          χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη
          κυκλοφορία των δεδομένων αυτών, ΕΕ L 295 της 21.11.2018, σ. 39-98.
   6
          CESNI - Ευρωπαϊκή επιτροπή για την εκπόνηση προτύπων στην εσωτερική ναυσιπλοΐα, η οποία
          λειτουργεί υπό την αιγίδα της Κεντρικής Επιτροπής για τη Ναυσιπλοΐα στον Ρήνο (CCNR) και είναι
          ανοιχτή σε εμπειρογνώμονες από όλα τα κράτη μέλη, είναι αρμόδια για την κατάρτιση των τεχνικών
          προτύπων στον τομέα της εσωτερικής ναυσιπλοΐας στα οποία θα πρέπει να γίνεται παραπομπή από την
          Ένωση.
EL                                                   2                                                    EL
 ---pagebreak---    3.       ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Σύμφωνα με το άρθρο 19 παράγραφος 7 της οδηγίας (ΕΕ) 2016/1629, στην
   κατ’ εξουσιοδότηση πράξη καθορίζονται τα δεδομένα προς καταχώριση στη βάση δεδομένων
   από τα κράτη μέλη, οι επιτρεπόμενοι τύποι πρόσβασης, με βάση τις κατηγορίες των
   αποδεκτών των δεδομένων και τους σκοπούς επεξεργασίας των δεδομένων, και οι οδηγίες
   σχετικά με τη χρήση και τη λειτουργία της βάσης δεδομένων.
   Τα δεδομένα επιτρέπεται να αποτελούν αντικείμενο επεξεργασίας μόνο από τις αρμόδιες
   αρχές των κρατών μελών, των συμβαλλόμενων μερών της αναθεωρημένης σύμβασης για τη
   ναυσιπλοΐα στον Ρήνο και τρίτων χωρών που είναι επιφορτισμένες με καθήκοντα σχετικά με
   την εφαρμογή της οδηγίας (ΕΕ) 2016/1629 και της οδηγίας 2005/44/ΕΚ. Οι εν λόγω αρμόδιες
   αρχές έχουν πλήρη πρόσβαση στην EHDB.
   Οι διατάξεις της κατ’ εξουσιοδότηση πράξης προβλέπουν επίσης περιορισμένη πρόσβαση
   στην EHDB (πρόσβαση μόνο για ανάγνωση) των εθνικών αρχών που είναι αρμόδιες για τη
   διαχείριση της κυκλοφορίας και των υποδομών στις εσωτερικές πλωτές οδούς, τη διατήρηση
   ή την επιβολή της ασφάλειας της ναυσιπλοΐας και τη συλλογή στατιστικών δεδομένων.
   Για την πρόσβαση στην EHDB είναι απαραίτητη η δημιουργία λογαριασμού μέσω της βάσης
   δεδομένων. Ο λογαριασμός επικυρώνεται από ενιαίο σημείο επαφής της EHDB το οποίο
   ορίζεται σε κάθε κράτος μέλος, καθώς και στα συμβαλλόμενα μέρη της αναθεωρημένης
   σύμβασης για τη ναυσιπλοΐα στον Ρήνο.
   Η κατ’ εξουσιοδότηση πράξη αποτελείται από το διατακτικό (7 άρθρα) και παραρτήματα.
   Το άρθρο 1 ορίζει το αντικείμενο και το πεδίο εφαρμογής της κατ’ εξουσιοδότηση πράξης.
   Το άρθρο 2 παραπέμπει στο παράρτημα 1 στο οποίο παρατίθεται ο κατάλογος δεδομένων
   ταυτοποίησης σκάφους τα οποία θα πρέπει να καταχωρίζονται στην EHDB (αναλυτικότερη
   περιγραφή περιλαμβάνεται στο τμήμα που αφορά το παράρτημα 1).
   Το άρθρο 3 προβλέπει διατάξεις σχετικά με την πρόσβαση στην EHDB και την επεξεργασία
   δεδομένων. Το εν λόγω άρθρο καθορίζει τις αρμόδιες αρχές που είναι υπεύθυνες για την
   πρόσβαση στην EHDB και την επεξεργασία των δεδομένων εντός της EHDB.
   Το άρθρο 4 προβλέπει διατάξεις σχετικά με την πρόσβαση στη βάση δεδομένων μόνο για
   ανάγνωση και την υποχρέωση που υπέχουν οι αρμόδιες αρχές σε αυτό το πεδίο.
   Το άρθρο 5 ορίζει τα ενιαία σημεία επαφής για την EHDB. Το ενιαίο σημείο επαφής
   λειτουργεί ως σημείο σύνδεσης της Επιτροπής και των λοιπών κρατών μελών και διευκολύνει
   την επικύρωση της πρόσβασης στην EHDB.
   Στο παράρτημα 1 απαριθμούνται όλα τα σχετικά απαραίτητα δεδομένα σκάφους προς
   υποβολή από τις αρμόδιες αρχές και παρατίθεται ο κατάλογος των προαιρετικών δεδομένων
   σκάφους. Για να εξασφαλίζεται η συνοχή μεταξύ της οδηγίας (ΕΕ) 2016/1629 και των
   κανονισμών της Κεντρικής Επιτροπής για τη Ναυσιπλοΐα στον Ρήνο, έχει περιληφθεί ο
   κατάλογος δεδομένων σκάφους τα οποία θα πρέπει να καταχωρίζονται στην EHDB με
   παραπομπή στο παράρτημα 2 του προτύπου ES-TRIN (κατάλογος του ελάχιστου συνόλου
   δεδομένων ταυτοποίησης σκάφους).
   Στο παράρτημα 2 καθορίζονται τα προφίλ και τα δικαιώματα πρόσβασης των χρηστών και
   παρατίθεται ο κατάλογος των φορέων και τα δικαιώματα πρόσβασής τους στο ελάχιστο
   σύνολο δεδομένων ταυτοποίησης σκάφους στην EHDB.
   Στο παράρτημα 3 προβλέπονται διατάξεις σχετικά με την πλήρη πρόσβαση και την
   επεξεργασία δεδομένων στην EHDB.
EL                                               3                                         EL
 ---pagebreak---    Στο παράρτημα 4 προβλέπονται διατάξεις σχετικά με την πρόσβαση στην EHDB μόνο για
   ανάγνωση.
   Στο παράρτημα 5 περιγράφονται οι λειτουργίες της EHDB.
EL                                            4                                      EL
 ---pagebreak---          ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                         της 20.1.2020
                      σχετικά με την ευρωπαϊκή βάση δεδομένων σκαφών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία (ΕΕ) 2016/1629 του Ευρωπαϊκού Κοινοβουλίου και του
   Συμβουλίου, της 14ης Σεπτεμβρίου 2016, σχετικά με τη θέσπιση τεχνικών προδιαγραφών για
   τα πλοία εσωτερικής ναυσιπλοΐας, την τροποποίηση της οδηγίας 2009/100/ΕΚ και την
   κατάργηση της οδηγίας 2006/87/ΕΚ7, και ιδίως το άρθρο 19 παράγραφος 7,
   Εκτιμώντας τα ακόλουθα:
   (1)   Για να εξασφαλιστεί η ομαλή εφαρμογή της οδηγίας (ΕΕ) 2016/1629, θα πρέπει να
         χορηγηθεί πλήρης πρόσβαση στις αρμόδιες αρχές των κρατών μελών, των
         συμβαλλόμενων μερών της αναθεωρημένης σύμβασης για τη ναυσιπλοΐα στον Ρήνο
         και τρίτων χωρών που είναι επιφορτισμένες με καθήκοντα σχετικά με την εφαρμογή
         της οδηγίας (ΕΕ) 2016/1629 και της οδηγίας 2005/44/ΕΚ.
   (2)   Η πλήρης πρόσβαση δίνει στα κράτη μέλη τη δυνατότητα να συνεργάζονται μεταξύ
         τους, καθώς και με τρίτες χώρες, και να συντονίζουν τις εργασίες τους όσον αφορά
         την επεξεργασία δεδομένων σχετικών με τα σκάφη που είναι καταχωρισμένα στην
         EHDB.
   (3)   Η πρόσβαση στην EHDB μόνο για ανάγνωση θα πρέπει να παρασχεθεί και σε άλλες
         αρχές, προκειμένου να εκτελούν διοικητικά μέτρα για τη διασφάλιση της διαχείρισης
         της κυκλοφορίας και των υποδομών στις εσωτερικές πλωτές οδούς, τη διατήρηση ή
         την επιβολή της ασφάλειας της ναυσιπλοΐας και τη συλλογή στατιστικών δεδομένων.
   (4)   Για να εξασφαλισθεί η εύρυθμη λειτουργία της EHDB και να διευκολυνθεί η
         επαλήθευση των αιτημάτων πρόσβασης στην EHDB, τα κράτη μέλη, τα
         συμβαλλόμενα μέρη της αναθεωρημένης σύμβασης για τη ναυσιπλοΐα στον Ρήνο και
         οι σχετικές τρίτες χώρες θα πρέπει να ορίσουν ενιαίο σημείο επαφής.
   (5)   Κρίνεται σκόπιμο να καθοριστούν οι ενέργειες στις οποίες θα πρέπει να προβαίνουν
         τα κράτη μέλη κατά την παροχή πρόσβασης στην EHDB μόνο για ανάγνωση, ώστε να
         εξασφαλίζονται η ασφάλεια των δεδομένων και η εύρυθμη λειτουργία της EHDB.
   (6)   Χρειάζονται ποιοτικά, συγκρίσιμα, επικαιροποιημένα, αξιόπιστα και εναρμονισμένα
         δεδομένα σχετικά με τα σκάφη εσωτερικής ναυσιπλοΐας, ώστε να διευκολύνεται η
         επαλήθευση των τρεχόντων και των παρελθόντων δεδομένων σκάφους και των
         πληροφοριών που σχετίζονται με εκδοθέντα πιστοποιητικά και νέες αιτήσεις
         πιστοποιητικών. Συνεπώς, θα πρέπει να καθοριστεί αναλυτικός κατάλογος δεδομένων
         σχετικών με τα σκάφη.
   (7)   Οι προδιαγραφές θα πρέπει να παραμείνουν τεχνολογικά ουδέτερες και ανοικτές σε
         καινοτόμες τεχνολογίες. Θα πρέπει να εφαρμόζονται η αρχή «μόνον άπαξ» και η αρχή
         της διαλειτουργικότητας εκ προεπιλογής. Είναι σκόπιμο να ληφθούν δεόντως υπόψη
   7
         ΕΕ L 252 της 16.9.2016, σ. 118
EL                                              5                                          EL
 ---pagebreak---              οι αρχές και οι συστάσεις που παρατίθενται στο σχέδιο δράσης της ΕΕ για την
             ηλεκτρονική διακυβέρνηση 2016-2020(8) και στο ευρωπαϊκό πλαίσιο
             διαλειτουργικότητας(9).
   (8)       Στις περιπτώσεις που τα μέτρα που προβλέπονται από τον παρόντα κανονισμό
             συνεπάγονται την επεξεργασία δεδομένων προσωπικού χαρακτήρα, η επεξεργασία θα
             πρέπει να διενεργείται σύμφωνα με το ενωσιακό δίκαιο για την προστασία των
             δεδομένων προσωπικού χαρακτήρα, και ειδικότερα σύμφωνα με τον κανονισμό (ΕΕ)
             2018/1725(10) όσον αφορά την επεξεργασία από την Ευρωπαϊκή Επιτροπή και τον
             κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου(11)
             όσον αφορά την επεξεργασία από τις αρμόδιες αρχές των κρατών μελών.
   (9)       Ο Ευρωπαίος Επόπτης Προστασίας Δεδομένων κλήθηκε να γνωμοδοτήσει σύμφωνα
             με το άρθρο 42 του κανονισμού (ΕΕ) 2018/1725.
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                    Άρθρο 1
                                     Αντικείμενο και πεδίο εφαρμογής
   Ο παρών κανονισμός προβλέπει κανόνες για τη συλλογή και την επεξεργασία των δεδομένων
   που τηρούνται στην ευρωπαϊκή βάση δεδομένων σκαφών (European Hull Data Base/EHDB)
   η οποία αναφέρεται στο άρθρο 19 της οδηγίας (ΕΕ) 2016/1629, καθώς και την πρόσβαση στα
   εν λόγω δεδομένα, τους επιτρεπόμενους τύπους πρόσβασης και τις οδηγίες σχετικά με τη
   χρήση και τη λειτουργία της βάσης δεδομένων.
                                                    Άρθρο 2
                                              Συλλογή δεδομένων
   Τα κράτη μέλη καταχωρίζουν στην EHDB τα δεδομένα ταυτοποίησης σκάφους που
   αναφέρονται στο παράρτημα 1 του παρόντος κανονισμού.
                                                    Άρθρο 3
                    Πλήρης πρόσβαση και επεξεργασία των δεδομένων στην EHDB
   1. Οι αρμόδιες αρχές των κρατών μελών, τα συμβαλλόμενα μέρη της αναθεωρημένης
   σύμβασης για τη ναυσιπλοΐα στον Ρήνο και τρίτες χώρες που είναι επιφορτισμένες με
   καθήκοντα σχετικά με την εφαρμογή της οδηγίας (ΕΕ) 2016/1629 και της οδηγίας
   8
      Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και
      Κοινωνική Επιτροπή και την Επιτροπή των Περιφερειών με τίτλο «Σχέδιο δράσης της ΕΕ για την ηλεκτρονική
      διακυβέρνηση 2016-2020 — Επιτάχυνση του ψηφιακού μετασχηματισμού της διακυβέρνησης» [COM(2016)
      179 final].
   9
      Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και
      Κοινωνική Επιτροπή και την Επιτροπή των Περιφερειών με τίτλο «Ευρωπαϊκό πλαίσιο διαλειτουργικότητας
      — Στρατηγική εφαρμογής» [COM(2017)134].
   10
      Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018,
      για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από
      τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων
      αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ
   11
      Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για
      την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και
      για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός
      Κανονισμός για την Προστασία Δεδομένων) (ΕΕ L 119 της 4.5.2016, σ. 1).
EL                                                      6                                                    EL
 ---pagebreak---    2005/44/ΕΚ έχουν πρόσβαση στα δεδομένα και τα επεξεργάζονται, ώστε να υποστηρίζεται η
   εκτέλεση των διοικητικών μέτρων για τη διατήρηση της ασφάλειας και τη διευκόλυνση της
   ναυσιπλοΐας και να εξασφαλίζεται η εφαρμογή της οδηγίας (ΕΕ) 2016/1629.
   2. Κάθε κράτος μέλος, συμβαλλόμενο μέρος της αναθεωρημένης σύμβασης για τη
   ναυσιπλοΐα στον Ρήνο και τρίτη χώρα που αναφέρεται στην παράγραφο 1 κοινοποιεί στην
   Επιτροπή τις ονομασίες και τις διευθύνσεις των αρμόδιων αρχών που αναφέρονται στην
   παράγραφο 1.
   3. Τα κράτη μέλη μεριμνούν για τη συνοχή μεταξύ των δεδομένων που τηρούνται στα
   μητρώα που αναφέρονται στο άρθρο 17 της οδηγίας (ΕΕ) 2016/1629 και των δεδομένων που
   καταχωρίζονται στην EHDB.
   4. Η πλήρης πρόσβαση στην EHDB χορηγείται σύμφωνα με το παράρτημα 3 του παρόντος
   κανονισμού.
                                           Άρθρο 4
                          Πρόσβαση στην EHDB μόνο για ανάγνωση
   1. Για την εκτέλεση διοικητικών μέτρων που αφορούν τη διασφάλιση της διαχείρισης της
   κυκλοφορίας και των υποδομών στις εσωτερικές πλωτές οδούς, τη διατήρηση ή την επιβολή
   της ασφάλειας της ναυσιπλοΐας και τη συλλογή στατιστικών δεδομένων, επιτρέπεται να
   χορηγείται πρόσβαση στην EHDB μόνο για ανάγνωση σε αρχές —πλην αυτών που
   αναφέρονται στο άρθρο 3— των κρατών μελών, των συμβαλλόμενων μερών της
   αναθεωρημένης σύμβασης για τη ναυσιπλοΐα στον Ρήνο και τρίτων χωρών που αναφέρονται
   στο άρθρο 3 παράγραφος 1 του παρόντος κανονισμού.
   2. Κάθε κράτος μέλος, συμβαλλόμενο μέρος της αναθεωρημένης σύμβασης για τη
   ναυσιπλοΐα στον Ρήνο ή τρίτη χώρα κοινοποιεί στην Επιτροπή τις ονομασίες και τις
   διευθύνσεις των φορέων που αναφέρονται στην παράγραφο 1, προσδιορίζοντας το προφίλ
   χρήστη τους σύμφωνα με το παράρτημα 2 του παρόντος κανονισμού.
   3. Η πρόσβαση στην EHDB μόνο για ανάγνωση χορηγείται σύμφωνα με το παράρτημα 4 του
   παρόντος κανονισμού.
                                             Άρθρο 5
                             Ενιαίο σημείο επαφής για την EHDB
   1. Κάθε κράτος μέλος, συμβαλλόμενο μέρος της αναθεωρημένης σύμβασης για τη
   ναυσιπλοΐα στον Ρήνο και τρίτη χώρα που αναφέρεται στο άρθρο 3 παράγραφος 1 ορίζει
   ενιαίο σημείο επαφής για την Επιτροπή και τα λοιπά κράτη μέλη, ώστε να διευκολύνεται η
   ανταλλαγή πληροφοριών σχετικά με την επικύρωση της πρόσβασης σύμφωνα με τα άρθρα 3
   και 4. Οι κοινοποιήσεις του άρθρου 3 παράγραφος 2 και του άρθρου 4 παράγραφος 2
   πραγματοποιούνται με καταχώριση των σχετικών πληροφοριών στην EHDB.
   2. Το ενιαίο σημείο επαφής επιλέγεται μεταξύ των αρμόδιων αρχών που αναφέρονται στο
   άρθρο 3 παράγραφος 1 του παρόντος κανονισμού.
   3. Κάθε κράτος μέλος, συμβαλλόμενο μέρος της αναθεωρημένης σύμβασης για τη
   ναυσιπλοΐα στον Ρήνο και τρίτη χώρα που αναφέρεται στο άρθρο 3 παράγραφος 1 του
   παρόντος κανονισμού κοινοποιεί στην Επιτροπή τις ονομασίες και τα στοιχεία επικοινωνίας
   του ενιαίου σημείου επαφής για την EHDB.
EL                                            7                                            EL
 ---pagebreak---                                          Άρθρο 6
                                      Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην
   Επίσημη Εφημερίδα της Ευρωπαϊκής Ένωσης.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 20.1.2020
                                          Για την Επιτροπή
                                          Η Πρόεδρος
                                          Ursula von der LEYEN
EL                                          8                                            EL
 ---documentbreak---                ΕΥΡΩΠΑΪΚΗ
               ΕΠΙΤΡΟΠΗ
                                     Βρυξέλλες, 20.1.2020
                                     C(2020) 255 final
                                     ANNEXES 1 to 5
                        ΠΑΡΑΡΤΗΜΑΤΑ
                              του
   ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΥ ΤΗΣ ΕΠΙΤΡΟΠΗΣ
        σχετικά με την ευρωπαϊκή βάση δεδομένων σκαφών
EL                                                        EL
 ---pagebreak---                                        ΠΑΡΑΡΤΗΜΑ 1
                        Δεδομένα ταυτοποίησης σκάφους
   Ο κατάλογος δεδομένων ταυτοποίησης σκάφους κατά το παράρτημα 2 του εφαρμοστέου
   ευρωπαϊκού προτύπου καθορισμού τεχνικών προδιαγραφών για τα σκάφη εσωτερικής
   ναυσιπλοΐας είναι αυτός που αναφέρεται στο παράρτημα II της οδηγίας (ΕΕ) 2016/1629.
                                       ΠΑΡΑΡΤΗΜΑ 2
                         Προφίλ χρηστών και δικαιώματα πρόσβασης
   1.1.    Η Επιτροπή χορηγεί σε μεμονωμένους χρήστες δικαιώματα πρόσβασης
           αντίστοιχα των προφίλ χρηστών που παρατίθενται στον πίνακα 1.
   1.2.    Επίσης, η Επιτροπή δύναται να χορηγεί πρόσβαση στην EHDB σε διεθνείς
           οργανισμούς και αρχές τρίτης χώρας, σύμφωνα με το άρθρο 19 παράγραφος 5
           της οδηγίας (ΕΕ) 2016/1629, υπό την προϋπόθεση ότι πληρούνται οι απαιτήσεις
           που καθορίζονται στο άρθρο 46 του κανονισμού (ΕΕ) 2018/1725. Τα προφίλ
           χρηστών ή τα δικαιώματα πρόσβασής τους είναι δυνατόν να περιοριστούν
           ανάλογα με το αποτέλεσμα της αξιολόγησης του επιπέδου προστασίας των
           δεδομένων προσωπικού χαρακτήρα των φυσικών προσώπων.
     Προφίλ χρηστών                       Ορισμός                   Δικαιώματα πρόσβασης
   Αρχή       Τεχνικής Αρμόδια αρχή ή φορέας επιθεώρησης που           Πλήρης πρόσβαση
   Πιστοποίησης          εκδίδει      ενωσιακά       πιστοποιητικά
                         εσωτερικής ναυσιπλοΐας σύμφωνα με το
                         άρθρο 6 της οδηγίας (ΕΕ) 2016/1629
                         Ή
                         Φορέας     επιθεώρησης     που    εκδίδει
                         πιστοποιητικό δυνάμει του άρθρου 22 της
                         αναθεωρημένης      σύμβασης     για    τη
                         ναυσιπλοΐα στον Ρήνο
                         Ή
                         Παρόμοια αρμόδια αρχή τρίτων χωρών
                         που είναι επιφορτισμένη με καθήκοντα
                         σχετικά με την εφαρμογή της οδηγίας (ΕΕ)
                         2016/1629
                         Ή
                         Αρμόδια αρχή που εκδίδει τον ενιαίο
                         ευρωπαϊκό αριθμό ταυτοποίησης σκάφους
                         σύμφωνα με το άρθρο 18 της οδηγίας (ΕΕ)
                         2016/1629
   Αρχή ΥΠΕΝ             Αρμόδια αρχή για τις εφαρμογές ΥΠΕΝ Πλήρης πρόσβαση (μόνο
                         και για τη διεθνή ανταλλαγή δεδομένων για την εφαρμογή της
                         σύμφωνα με το άρθρο 8 της οδηγίας οδηγίας 2005/44/ΕΚ)
                         2005/44/ΕΚ
                         Ή
                         Οργανισμός που έχει ορισθεί ή του έχει
                         ανατεθεί να λειτουργεί το σύστημα ΥΠΕΝ
                         και να παρέχει υπηρεσίες ΥΠΕΝ όπως
EL                                             2                                         EL
 ---pagebreak---                          ορίζονται στην οδηγία 2005/44/ΕΚ
   Στατιστικές           Εθνικές ή διεθνείς υπηρεσίες               Πρόσβαση μόνο για
   υπηρεσίες             επιφορτισμένες με τη συλλογή               ανάγνωση, προς
                         στατιστικών δεδομένων                      καθορισμό ανάλογα με
                                                                    το αποτέλεσμα της
                                                                    αξιολόγησης του
                                                                    επιπέδου προστασίας
                                                                    των δεδομένων
                                                                    προσωπικού χαρακτήρα
                                                                    των φυσικών προσώπων
   Διεθνείς οργανισμοί   Εξουσιοδοτημένοι χρήστες σε διεθνείς       Πρόσβαση μόνο για
                         οργανισμούς                                ανάγνωση, προς
                                                                    καθορισμό ανάλογα με
                                                                    το αποτέλεσμα της
                                                                    αξιολόγησης του
                                                                    επιπέδου προστασίας
                                                                    των δεδομένων
                                                                    προσωπικού χαρακτήρα
                                                                    των φυσικών προσώπων
   Λοιποί φορείς         Όλοι οι φορείς διασφάλισης της             Πρόσβαση μόνο για
                         διαχείρισης της κυκλοφορίας και των        ανάγνωση
                         υποδομών στις εσωτερικές πλωτές οδούς,
                         καθώς και της διατήρησης ή της επιβολής
                         της ασφάλειας της ναυσιπλοΐας, όπως:
                         - αρμόδια αρχή διαχείρισης της
                         κυκλοφορίας
                         - χειριστής υδατοφραγμάτων ή γεφυρών
                         - πάροχος υπηρεσιών διάσωσης και
                         έκτακτης ανάγκης
                         - αρχές επιβολής του νόμου
                         - φορέας διερεύνησης ατυχημάτων
   Υπάλληλοι της         Εξουσιοδοτημένοι χρήστες                   Πάροχος        τεχνικών
   Επιτροπής                α) αρμόδιοι για την τήρηση της EHDB     λύσεων για όλες τις
                            ή                                       λειτουργίες.
                            β) αρμόδιοι για τις πολιτικές           Πρόσβαση μόνο για
                            εσωτερικής ναυσιπλοΐας                  ανάγνωση
                                        ΠΑΡΑΡΤΗΜΑ 3
                  Πλήρης πρόσβαση και επεξεργασία δεδομένων στην EHDB
   1. Η επικύρωση πλήρους πρόσβασης και επεξεργασίας των δεδομένων της EHDB
   πραγματοποιείται ως εξής:
            α)   υποβολή αιτήματος μέσω της EHDB για τη δημιουργία λογαριασμού που
                 επιτρέπει πλήρη πρόσβαση και επεξεργασία των δεδομένων·
            β)   επικύρωση από το αρμόδιο ενιαίο σημείο επαφής για την EHDB·
            γ)   ενεργοποίηση του λογαριασμού.
EL                                              3                                           EL
 ---pagebreak---    2. Η Επιτροπή δύναται να απενεργοποιήσει τον λογαριασμό, εάν ο χρήστης δεν πληροί τις
   απαιτήσεις του παρόντος κανονισμού.
                                       ΠΑΡΑΡΤΗΜΑ 4
                           Πρόσβαση στην EHDB μόνο για ανάγνωση
   1. Η επικύρωση πρόσβασης στην EHDB μόνο για ανάγνωση πραγματοποιείται ως εξής:
            α)   υποβολή αιτήματος μέσω της EHDB για τη δημιουργία λογαριασμού που
                 επιτρέπει πρόσβαση στη βάση δεδομένων μόνο για ανάγνωση·
            β)   επικύρωση από το αρμόδιο ενιαίο σημείο επαφής για την EHDB·
            γ)   ενεργοποίηση του λογαριασμού.
   2. Η Επιτροπή δύναται να απενεργοποιήσει τον λογαριασμό, εάν ο χρήστης δεν πληροί τις
   απαιτήσεις του παρόντος κανονισμού.
   3. Οι αρμόδιες αρχές φέρουν την ευθύνη της τακτικής παρακολούθησης και επαλήθευσης της
   πρόσβασης που παρέχουν στις αρχές που αναφέρονται στο άρθρο 4 παράγραφος 1.
                                       ΠΑΡΑΡΤΗΜΑ 5
                                   Λειτουργίες
   Οι ακόλουθες λειτουργίες παρέχονται μέσω της EHDB:
   1.       Επαλήθευση του ενιαίου ευρωπαϊκού αριθμού ταυτοποίησης σκάφους (ΕΝΙ) στην
            EHDB:
   Η EHDB επιτρέπει στις αρμόδιες αρχές να ελέγχουν, είτε βάσει του ENI είτε βάσει των
   δεδομένων ταυτοποίησης σκάφους, κατά πόσον ένα σκάφος είναι ήδη καταχωρισμένο στο
   σύστημα.
   2.       Πρόσβαση σε δεδομένα σχετικά με πιστοποιητικά σκαφών:
   Η EHDB παρέχει πρόσβαση σε δεδομένα σχετικά με πιστοποιητικά σκαφών (που έχουν
   εκδοθεί σύμφωνα με την οδηγία (ΕΕ) 2016/1629) και δεδομένα ταυτοποίησης σκάφους, όπως
   αυτά διατίθενται από τα εθνικά μητρώα.
   3.       Πρόσβαση σε       δεδομένα    τυχόν   απορριφθεισών   ή   εκκρεμών  αιτήσεων
            πιστοποιητικών
   Η EHDB παρέχει πρόσβαση σε δεδομένα σχετικά με την κατάσταση (απορριφθείσα ή
   εκκρεμής) αιτήσεων πιστοποιητικών σύμφωνα με την οδηγία (ΕΕ) 2016/1629.
   4.       Πρόσβαση σε ψηφιακό αντίγραφο πιστοποιητικών σκάφους:
   Η EHDB παρέχει πρόσβαση σε ψηφιακό αντίγραφο όλων των πιστοποιητικών που έχουν
   εκδοθεί από αρμόδιες αρχές σύμφωνα με την οδηγία (ΕΕ) 2016/1629.
   5.       Παραγωγή στατιστικών στοιχείων:
   Η EHDB διαθέτει λειτουργίες μέσω των οποίων παρέχονται δεδομένα για την εξαγωγή
   στοιχείων από εξουσιοδοτημένους χρήστες για στατιστικούς σκοπούς.
   6.       Διαχείριση πρόσβασης χρηστών:
   Η πρόσβαση των χρηστών στην EHDB γίνεται μέσω της Υπηρεσίας Ταυτοποίησης της
   Ευρωπαϊκής Επιτροπής (EU Login).
EL                                              4                                         EL